नॉएडा के सेक्टर-100 स्थित सेंचुरी अपार्टमेंट व लोटस बुलवर्ड सोसाइटी के बगल में बनी सर्विस रोड का बारिश व सोसाइटी के अंदर से निकलने वाले सीवरेज के पानी से बुरा हाल है। पानी भरने के कारण ये सर्विस रोड किसी तालाब की तरह दिखाई पड़ने लगी है। पानी भरने के कारण आसपास के लोग परेशान है। जिसके कारण गंदगी व रोड के किनारे झाड़ियां उगी हुई है इससे बीमारी फैलने का डर लगा रहता है। इस तरह गंदा पानी भरे रहने से जल जनित महामारी फैलने का खतरा तो बना ही हुआ है साथ ही साथ यहाँ रहने वाले लोगों को त्योहार के मौके पर बदबू का उपहार अलग से मिल रहा है।